Ponuka „Úpravy“

Vyňať: vyjme vybraný text a prílohy do schránky. Nezabudnite na možnosť súčasného výberu viacerých vzájomne nenadväzujúcich úsekov textu. Obdĺžnikový výber možo vytvoriť stlačením klávesy Alt (Option) a ťahom myšou.

Kopírovať: kopíruje vybraný text a obrázky do schránky.

Vložiť: vloží text a obrázky zo schránky na miesto textového kurzora (s výnimkou súborov „len na čítanie“).

Vložiť a prispôsobiť štýlu: vloží text zo schránky ako jednoduchý text (t.j. bez formátovania) na miesto textového kurzora. Takto vložený text prevezme vlastnosti písma a odstavca, ktoré kurzoru predchádzajú.

Odstrániť: odstráni platný výber.

Vybrať všetko: rozšíri platný výber na celý dokument.

Obrátiť výber: všetko vybrané sa zmení na nevybrané a naopak.

Umiestniť >

Zalomenie strany/stĺpca: odsunie nasledujúci text na ďalšiu stranu (resp. stĺpec, pri viacstĺpcovej úprave) v zobrazení tlače.

Zalomenie odstavca: odsunie nasledujúci text do nového odstavca.

Zalomenie riadku: odsunie nasledujúci text do nového riadku, avšak bez vytvorenia nového odstavca (mäkký return).

Nerozdeliteľnú medzeru: vloženie nerozdeliteľnej medzery medzi slová zabezpečí ich držanie pri sebe (nedôjde k ich nežiadúcemu rozdeleniu do dvoch riadkov).

Dátum (dlhý formát)

Dátum (krátky formát)

Čas

Dátum a čas

Obrázok: vloženie obrázku na pozíciu textového kurzoru v dokumente. Obrázok sa skopíruje dovnútra dokumentu, takže neexistuje žiadny odkaz na originálny obrázkový súbor. Obrázok možno do dokumentu umiestniť aj metódou „ťahaj a pusti“. V prípade potreby zmenšenia riadkovania okolo obrázku obsiahnutého v odstavci použite voľbu „Vynútiť výšku riadku / Najviac“ z palety Inšpektor. Umiestnenie obrázku medzi dva znaky „return“ vynúti jednoduché riadkovanie.

Poznámku: použitie kontrastného písma a/alebo farby, prípadne aj uzavretie do hranatých zátvoriek následne zapísaného textu. Využiteľné napríklad ako učiteľské „červené pero“ pre naznačenie poznámok alebo potrebných opráv v texte. Nastavenie vzhľadu poznámok možno vykonať v ponuke Bean > Predvoľby > Pokročilé > Režim poznámok.

Podpisovú čiaru: vloženie podpisovej čiary na pozíciu textového kurzoru.

Zmeniť >

Úvodzovky na živé: zmena priamych úvodzoviek na živé (typografické), ktoré sú estetickejšie a typograficky správne.

Úvodzovky na priame: zmena živých úvodzoviek na priame tam, kde je to potrebné (napríklad v zrojovom kóde).

Veľkosť obrázku: ak vybraný text obsahuje obrázok, zobrazí sa posuvník umožňujúci zmenu jeho veľkosti. Zobrazenie posuvníka možno vyvolať aj dvojitým kliknutím na obrázok.

Zrušiť >

Všetky/vybrané značky zoznamu: odstráni značky a iné vlastnosti zoznamu vo výbere, resp. v celom dokumente (ak nie je nič vybrané). Užitočné, pretože aj po odstránení značky zoznamu sa niekedy zachovajú iné vlastnosti zoznamu, ktoré môžu spôsobovať neplechu.

Všetky/vybrané textové tabuľky: odstráni textové tabuľky vo výbere, resp. v celom dokumente (ak nie je nič vybrané). Užitočné pri obsahu vloženom z webstránok, ktorý môže obsahovať textové tabuľky spôsobujúce neplechu v zobrazení tlače (neočakávané stránkovanie a problémy so zobrazením, chyba Apple rdar://5650712). Prítomnosť takýchto problémov nie je vždy zjavná, pretože takéto tabuľky často nezobrazujú svoju mriežku, len umiestňujú text.

Všetky/vybrané prílohy: odstráni prílohy (obrázky atď.) z výberu, resp. v celom dokumente (ak nie je nič vybrané).

Pravopis… > Show Spelling and Grammar: aktivuje kontrolu gramatiky označením položky „Check grammar“ v palete Spelling and Grammar (len v OS X 10.5 a novšom)

Čítať…

Special Characters: zobrazí paletu pre vkladanie špeciálnych znakov do dokumentu (znaky s diakritikou atď.).