Ponuka „Zobrazenie“

Zobraziť vzhľad tlače: zobrazenie dokumentu tak, ako bude vyzerať na vytlačenej strane.

Zobraziť pravítko: pravítko zobrazuje informácie o nastaveniach vybraných odstavcov a umožňuje ich aj zmeniť – úpravou polohy pravítkových nástrojov.

Zobraziť okraje: zobrazí čiaru ohraničujúcu upraviteľnú oblasť strany – oblasť vo vnútri okrajov môže byť zapĺňaná textom (pri zobrazení vzhľadu tlače). Okraje sa nevytlačia.

Zobraziť neviditeľné: zobrazí inak neviditeľné znaky (medzery, tabulátory, returny, zalomenia odstavcov a strán), takže možno jemne upraviť vzhľad dokumentu. Zapnutie funkcie uľahčuje kopírovanie neviditeľných znakov, ktoré možno vložiť do dialógu pre hľadanie a nahradenie textu (hľadanie pracuje s neviditeľnými znakmi). Príkaz tiež zobrazí náhľad buniek tabuliek s nulovým okrajom – toto je užitočné napríklad pre zviditeľnenie skrytých tabuliek vložených z webstránok.

Alternatívne farby: zobrazenie dokumentu alternatívnou dvojicou farieb popredia a pozadia. Napríklad, biely text na modrom pozadí znižuje pri čítaní namáhanie očí. Pri zapnutí sa všetok text zobrazí vo zvolenej alternatívnej farbe namiesto aktuálnych farieb v dokumente (s výnimkou záhlavia a päty strany, resp. ostatného farebného – nie čierneho – textu). Alternatívne farby sa týkajú len zobrazenia na obrazovke, neuplatnia sa pri tlači dokumentu.

Zobraziť šírku strany: mierka zobrazenia dokumentu je upravená tak, aby sa šírka tlačenej strany akurát vošla do dokumentového okna. Pri zmene veľkosti okna sa patrične prispôsobuje aj mierka priblíženia dokumentu.

Zobraziť celú stranu: mierka zobrazenia dokumentu je upravená tak, aby sa celá tlačená strana akurát vošla do dokumentového okna. Pri zmene veľkosti okna sa patrične prispôsobuje aj mierka priblíženia dokumentu.

Priblížiť: zväčší zobrazenie (a súčasne vypne režim zobrazenia šírky alebo celej strany).

Vzdialiť: zmenší zobrazenie (a súčasne vypne režim zobrazenia šírky alebo celej strany).

Celoobrazovkový režim: zväčší dokumentové okno, ktorým vyplní hlavnú obrazovku. V predvoľbách možno nastaviť vypnutie zobrazenia vzhľadu tlače, skrytie riadku nástrojov a pravítka + aktivovanie zobrazenia alternatívnymi farbami. OS X 10.5 Leopard skryje aj pás s titulkom; OS X 10.4 Tiger z určitých dôvodov nie. V celoobrazovkovom režime možno hlavú ponuku (menu) zobraziť priblížením kurzora k hornému okraju obrazovky. Celoobrazovkové zobrazenie možno ukončiť stlačením klávesu Escape alebo odznačením príkazu Zobrazenie > Celoobrazovkový režim (Shift+Cmd+F) v ponuke.

Zobraziť riadok nástrojov

Upraviť riadok nástrojov

Živé počítanie slov: zobrazí v stavovom riadku (v spodnej časti dokumentového okna) priebežne aktualizované údaje o počte slov a znakov (aj počet strán pri režime vzhľadu tlače). Tiež zobrazí počet slov a znakov vo vybranom texte (modrou farbou namiesto čiernej).

Informácie…

Štatistika: zobrazí detailné štatistické údaje platného dokumentu.

Zobraziť vo Finderi: otvorí okno Findera s priečinkom obsahujúcim platný (uložený) dokument.

Zamknutý súbor/predloha: zabráni prepísaniu platného (uloženého) súboru. Výberom tejto voľby a znovuotvorením zamknutého dokumentu dôjde k vytvoreniu nepomenovanej kópie originálu. Takto možno vyrobiť predlohový súbor.

Zálohovať pri zavretí: automatické vytvorenie dátumom označenej a číslovanej záložnej kópie uloženého dokumenut pri jeho zavretí, do rovnakého priečinka kde je umiestnený originál. Užitočné pre prehľad o verziách, dokumentáciu a archiváciu.

Súbor len na čítanie: zabráni úpravám dokumentu. Užitočné pre dokumentáciu („Read-Me“ súbory atď.).

Zálohovať každých … minút: automatické pravidelné ukladanie kópie dokumentu v stanovenom časovom intervale, do rovnakého priečinka kde je umiestnený originál, s výrazom „(záloha)“ pridaným pred príponu názvu súboru. K vytvoreniu zálohy dôjde len v prípade zmeny obsahu dokumentu od posledného automatického zálohovania (bez ohľadu na to, či boli aktuálne zmeny uložené štandardným spôsobom alebo nie). Automatické zálohovanie je dostupné len pre súbory formátovaného textu a aktivuje sa individuálne pre každý dokument. Automatické zálohovanie ukladá kópiu dokumentu v pravidelných intervaloch, takže pri náhodnom odstránení alebo prepísaní originálneho dokumentu je záloha k dispozícii. Na rozdiel od automatického uloženia*, Bean automaticky neobnovuje zo zálohovanej verzie pri znovuotvorení programu alebo znovunačítaní originálneho dokumentu.

*Automatické ukladanie sa nastavuje v predvoľbe Dokumenty > Automaticky ukladať dokumenty každých … minút. Je určené na ochranu pred stratou dát pri neočakávaných udalostiach (napríklad výpadok elektrického prúdu alebo pád programu). Automatické zálohovanie možno chápať ako zvláštnu bezpečnostnú vrstvu nad automatickým ukladaním (pre použitie napríklad pri nedostupnosti funkcie Time Machine).

Formát súboru dokumentu: oznamuje formát súboru, do ktorého bol dokument uložený.

Zmeniť znakovú sadu…: konvertuje jednoduché textové (plain text) súbory z jednej znakovej sady do inej. Znaková sada UTF-8 je považovaná za najmodernejšiu a odporúča sa použivať ju ako predvolenú.

Vlastnosti…: zobrazí panel umožňujúci zadať informácie o dokumente. Tieto sú ukladané (iba) s formátovanými dokumentami. Obsah polí „Názov“, „Autor“ a „Predmet“ je využívaný niektorými štýlmi záhlavia a päty strany.