Ponuka „Formát“

Inšpektor…: zobrazí plávajúcu paletu s ovládačmi na úpravu textu (písma, odstavcové štýly atď.).

Písmo: zmení rodinu písma vybraného textu (resp. vlastnosti textu pre písanie, ak nie je nič vybrané) na rodinu určenú vo vyskakovacom zozname. Vyberte voľbu „Zobraziť náhľad písiem v ponuke“ pre zobrazenie grafického vzhľadu písiem v tomto zozname (načítanie náhľadov zaberie 1–2 sekundy pri prvom použití zoznamu po spustení aplikácie Bean).

Rez: zmení rez písma vybraného textu (resp. vlastnosti textu pre písanie, ak nie je nič vybrané) na rez určený vo vyskakovacom zozname. Nie každé písmo má dostupné všetky rezy, niektoré písma naopak majú dostupných výrazne viac rezov ako iné.

Veľkosť: upraví veľkosť písma vybraného textu (resp. vlastnosti textu pre písanie, ak nie je nič vybrané). Priľahlými tlačítkami možno veľkosť zväčšovať alebo zmenšovať po jednom bode.

Zobraziť náhľad písiem v ponuke: zobrazenie grafického vzhľadu aktívnych písiem systému v zozname písiem paletky Inšpektor.

Zarovnanie: nastavenie zarovnania vybraných odstavcov (použije sa na celé odstavce).

Zvýraznenie: nastavenie farby zvýraznenia vybraného textu.

Medzery

Prestrkanie znakov: upraví medzery medzi znakmi vybraného textu. Tlačítko „Predvolené“ vráti prestrkanie na predvolenú hodnotu 0,0.

Riadkovanie: upraví veľkosť riadkovania vybraných odstavcov. Tlačítko „Predvolené“ vráti riadkovanie na hodnotu nastavenú v predvoľbách (panel „Štýl“, vhodnou voľbou je hodnota 1,2).

Riadkový preklad: jemnejšie nastaví veľkosť medzier medzi riadkami (t.j. k hrubo nastavenému riadkovaniu možno pridať malú medzeru).

Pred odstavcom: upraví veľkosť medzery predchádzajúcej jednotlivé odstavce.

Za odstavcom: upraví veľkosť medzery nasledujúcej za jednotlivými odstavcami.

Odsadenie

Prvý riadok: upraví veľkosť odsadenia prvého riadku vybraných odstavcov.

Zľava: upraví veľkosť odsadenia vybraných odstavcov z ľavej strany.

Sprava: upraví veľkosť odsadenia vybraných odstavcov z pravej strany.

Vymedzenie výšky riadku

Najmenej: nastaví minimálnu povolenú veľkosť výšky riadkov vybraných odstavcov.

Najviac: nastaví maximálnu povolenú veľkosť výšky riadkov povolenej vybraných odstavcov.

Predvolené: vypne minimálne a maximálne povolené veľkosti výšky riadkov vybraných odstavcov.

Okraje…: zobrazí panel umožňujúci zmeniť ktorýkoľvek zo štyroch okrajov dokumentu (nastavenie sa týka celého dokumentu). Pri dlhých dokumentoch (so stovkami strán) sa môže vyskytnúť zdržanie spôsobené prestránkovaním. Najmenší príspustný okraj je 1/10 palca, najväčší okraj môže byť 6 palcov (resp. metrické ekvivalenty týchto hodnôt). Pozor, príliš malý okraj môže spôsobiť vytesnenie záhlavia a päty dokumentu.

Tabulátor…: zobrazí panel umožňujúci pridať tabulátory viažúce sa k platnému vybranému textu.

Zarovnanie tabulátora: tabulátor „vľavo“ zarovná text doľava na tabulátor; tabulátor „vpravo“ zarovná text doprava na tabulátor; tabulátor „na stred“ vycentruje textu na tabulátor; „desatinný“ tabulátor zarovná text (zvyčajne čísla obsahujúce desatinnú čiarku) na desatinnú čiarku.

Tabulátory sú užitočné pri potrebe kombinovať viacero rôznych typov zarovnaní (ktoré sa zvyčajne týkajú celých odstavcov) v jednom riadku. Podobne je riešené napríklad zarovanie záhlavia zobrazujúceho umiestnenie súboru vľavo a dátum vpravo.

Zarovnať vľavo: zarovnanie textu vybraných odstavcov doľava.

Zarovnať na stred: zarovnanie textu vybraných odstavcov na stred.

Zarovnať vpravo: zarovnanie textu vybraných odstavcov doprava.

Zarovnať do bloku: zarovnanie textu vybraných odstavcov na oba okraje (ľavý aj pravý). Povolenie delenia slov (Formát > Odstvec > Deliť slová) môže vylepšiť vzhľad takto zarovnaného textu.

Stĺpce…: zobrazí panel umožňujúci zmeniť počet stĺpcov na strane (od 1 do 5), rovnako tak medzeru medzi nimi (od 5 do 40 bodov). Pri dlhších dokumentoch môže preformátovanie dokumentu chvíľu trvať. Nastavenie stĺpcov sa týka celého dokumentu (jeden dokument nemôže mať dve sekcie s rôznym počtom stĺpcov). Pozor: stĺpce sú špecifickou vlastnosťou aplikácie Bean, nezobrazia sa pri otvorení dokumentu inou aplikáciou).

Záhlavie/päta strany…: zobrazí panel s dvomi ovládačmi. „Zamknúť štýl záhlavia a päty“ zamkne platné nastavenia pre záhlavie a pätu strany otvoreného dokumentu a uloží ich spolu s ním. Tlačidlo „Zobraziť predvoľby záhlavia a päty“ otvorí kartu „Tlač“ predvolieb aplikácie Bean, obsahujúcu ovládače záhlavia a päty strany. Nastavenia sa dotknú všetkých dokumentov okrem tých so zamknutými štýlmi záhlavia a päty strany.

Riadkovanie

Jednoduché: jednoduché riadkovanie vybraných odstavcov.

1,2 riadku: riadkovanie vybraných odstavcov medzerou vhodne vyváženou pre dobrú čitateľnosť väčšiny písiem.

1,5 riadku: riadkovanie vybraných odstavcov uprostred medzi jednoduchým a dvojitým.

Dvojité: dvojité riadkovanie vybraných odstavcov.

Zvýrazniť text: zmení farbu pozadia vybraného textu. Podporované farby sú žltá, oranžová, ružová, modrá a zelená. Voľba „Zvýrazniť žiadnou“ odstráni zvýraznenie z vybraného textu. Text možno zvýrazniť akoukoľvek farbou použitím palety Colors („color picker“): vyberte text a stlačte klávesy Option a Shift (⎇⇧) pri vyberaní farby z palety.

Odstavec

Deliť slová: povolenie automatického delenia slov vo vybraných odstavcoch. Text zarovnaný do bloku zvyčajne vyzerá lepšie s povoleným delením (je lepšie vyvážený).

Smerovať sprava doľava: zmení smerovanie textu vo vybraných odstavcoch na sprava doľava. Užitočné pri kombinovaní odstavcov s jazykmi „zľava doprava“ (angličtina, francúzština…) s jazykmi „sprava doľava“ (arabčina, hebrejčina, perzština…). Príkaz na zmenu smerovania textu možno vyvolať aj z kontextuálnej ponuky – kliknutím s podržaným klávesom Control, resp. kliknutím pravým tlačítkom myši.

Zoznam

Značka: spôsobí zmenu vybraného textu na zoznam. Zobrazí sa panel, kde vo vyskakovacom zozname možno zvoliť typ značky. Značky zoznamu môžu byť radové alebo grafické. Zoznam sa vytvorí po kliknutí na tlačítko „OK“. Nový textový zoznam možno vytvoriť bez opustenia klávesnice – stlačením kombinácie kláves Option-Tab. Zaškrtávacie políčko „Prepend enclosing list marker“ v dialógu Formát > Zoznam > Značka… umožňuje nastaviť formátovanie zoznamov ako:

1. prvá položka

1.1 prvá podpoložka

1.2 druhá podpoložka

2. druhá položka

Číslovaný: spôsobí zmenu vybraného textu na číslovaný zoznam.

Guličkový: spôsobí zmenu vybraného textu na guličkový zoznam.

Zväčšiť odsadenie: zvýši odsadenia položky zoznamu o jednu úroveň. Rovnaký účinok možno dosiahnuť aj klávesom tabulátor, ak je kurzor umiestnený v položke zoznamu. Pre vloženie znaku tabulátor do položky zoznamu (bez zvýšenia úrovne zoznamu) použite kombináciu klávesov Ctrl+Option+Tab.

Zmenšiť odsadenie: zníži odsadenie položky zoznamu o jednu úroveň. Kombinácia klávesov Shift+Tab má rovnaký účinok, ak je textový kurzor umiestnený v položke zoznamu.

Posunúť vyššie: spôsobí zámenu poradia položky zoznamu s položkou hneď nad ňou. Stručne, posunie položku zoznamu o jednu pozíciu severnejšie.

Posunúť nižšie: spôsobí zámenu poradia položky zoznamu s položkou hneď za ňou. Stručne, pousunie položku zoznamu o jednu pozíciu južnejšie.

Tabuľka…: z vybraného textu vytvorí textovú tabuľku a zobrazí štandardný tabuľkový ovládací panel OS X. Tabuľky možno vnárať, možno skrývať okraje buniek, meniť farbu pozadia textu vo vnútri buniek pre dosiahnutie rôznych efektov (napríklad rámček okolo textu). Tabuľková funkcia je mierne nemotorná. Úprava oddeľovača buniek pod Tigrom (OS X 10.4) môže spôsobiť nekontrolovanú zmenu jeho veľkosti. Správne prekleslenie nevhodne sa správajúcej tabuľky možno vynútiť výberom riadku nad jej začiatkom a stlačením klávesu „Return“ spolu s klávesom „Delete“. Tento problém bol síce vyriešený v Leopardovi (OS X 10.5), avšak objavili sa nové problémy (napríklad neupraviteľné úseky textu, rdar://5759577). Pozor, v oboch verziách systému môžu textové tabuľky skopírované z webstránok občas spôsobovať nevhodné zalomenia strán a problémy so zobrazením (rdar://5650712). Problémové tabuľky možno z textu odstrániť príkazom Úpravy > Odstrániť > Vybrané textové tabuľky.

Odkaz…: umožní začleniť do vybraného textu živý hypertextový odkaz. Pozor na výber správnej predpony (webstránka, súbor, elektronická pošta, bez predpony). Napríklad, www.google.com nie je kompletná adresa URL, pokiaľ s ňou nie je vybraná aj voľba „webstránka“ (takže výsledný odkaz bude http://www.google.com).

Používať živé úvodzovky: zapne alebo vypne používanie typografických úvodzoviek.