Tips og tricks:

Hvordan ændrer jeg 'Nyt dokument' skabelonen?

Vælg Bean Indstillinger > Dokumenter > Nyt dokument skabelon: Brugerdef.. Vælg derefter knappen 'Vælg skabelon' for at finde og vælge den ønskede fil. Vigtigt: Kun låste filer kan vælges som skabeloner. For at oprette en låst fil (til brug som skabelon), åbn et dokument i Bean, vælg Arkiv > Opret std. dokument, (hvilket låser filen). Du kan låse en låst file op igen ved at vælge filen i Finder > marker dokument > Vis info - og fjerne mærket i 'Låst'.

Hvordan opretter jeg en 'genbrugs'-skabelon?

For at oprette en skabelon åbn et dokument i Bean, sæt dine indstillinger, som du vil have dem, gå derefter til Arkiv > Opret std. dokument, (hvilket låser filen). Dokumentet vil herefter åbnes i Bean som en kopi af originalen 'Uden navn'. Note: Ikke-arkiverede dokumenter kan ikke låses eller anvendes som skabeloner.

Hvordan associerer jeg en filtype med Bean, så den altid vil åbne i Bean, når jeg klikker på et dokument ikon?

Gå i Finder, vælg en fil af den bestemte type, du vil bruge. Marker filen og gå i Finder menuen og vælg 'Vis info' > Åbn i > vælg Bean i popup menuen, klik på knappen 'Ret alle'. Klik på OK i dialogen, der spørger, om du vil rette alle.

Jeg bruger 'Lav ren tekst' / 'Lav rich text' i TextEdit for at 'rense' webtekst for formattering. Kan Bean det samme?

Ja, Snit > Fjern al formattering gør noget meget lig det. Se også Rediger > Listemærker / Teksttabeller / Vedhæftninger.

Afsnit/Udvalg kopieret fra websider vises nogle gange underligt i 'Vis' > Layout visning, hvorfor?

Tabeller kan nogle gange vise uhensigtsmæssig nummerering og tekst udseende. Tabeller er ikke altid synligt tilstede, nogle gange viser de ikke tabelnet og er kun brugt til positionering af teksten. Gå til Vis > Vis usynlige for at se de usynlige tabeller. Vælg Rediger > Fjern > Teksttabeller for at fjerne de forstyrrende tabelskeletter i det valgte.

Hvordan sætter jeg 'auto-indrykning' på første linie i hvert afsnit istedet for hver gnag at bruge tabulator?

Under standardindstilliger til tabulator i Indstillinger kan du sætte en standard værdi til 'Første linie indryk' til hvert nyt dokument. For at justere en indstilling til et specifikt dokument, ælg en tekst, der skal ændres, åbn Inspektor (Format > Inspektor...), førøg derefter indrykning - Første linie - til den ønskede størrelse.

Jeg er træt af at fjerne uvedkommende linieskift fra tekstfiler. Hvordan kan jeg let gøre det?

Søg på Google efter den gratis download af WordServices 2.7 fra DEVONtechnologies, der tilføjer en 'Format > Reformat' kommando til menuen Tjenester i OS X. Menuen Tjenester ligger under Bean menuen. WordService er meget brugbart ved reformattering af tekst. Du kan også klikke her for direkte adgang til DEVONs hjemmeside.

Hvad er "Grafiske anførselstegn"?

Med grafiske anførselstegn aktiveret i indstillingerne, vil Bean automatisk i begyndelsen indsætte (“) og i slutningen (”) 'krøllede anførselstegn, mens du skriver modsat de lige ["] anførselstegn. Du kan vælge mellem forskellige typer af anførselstegn tilpasset til dit brugersprog i 'Indstillinger'.

For at konvertere formatet på anførselstegn i valgt tekst eller i hele dokumentet, skal du vælge Rediger > Konverter > Til grafiske anførselstegn / Til lige anførselstegn. Overskriv et enkelt valgt anførselstegn med det valgte for at få formatet på anførselstegnene til at ændre sig.

Hvis dit sprog kræver, at tasten til anførselstegn bruges som en 'død-tast', - betyder at en kombination af tastetryk skal give et specifict bogstav eller tegn, skal du fravælge grafiske anførselstegn i Indstillinger > Generel > Brug grafiske anførselstegn. I Leopard (OS X 10.5) kan du bruge Cocoas indbyggedegrafiske anførselstegn istedet for. Højreklik eller CRTL+klik på en dokumenttekst, og i den fremkomne kontekstmenu skal du vælge 'Erstatninger > Grafiske anførselstegn' for at aktivere Cocoas indbyggede grafiske anførselstegn.

Hvorfor ser jeg nogle gange grafiske anførselstegn, selvom det er slået fra?

Nogle skrifter er smarte nok til selv at sætte de grafiske anførselstegn på både skærm og udskrevne sider, selv når dem i teksten er lige anførselstegn.
Oversætters note: Dette betyder blot, at den anvendte skrifttype ikke har de lige anførselstegn i skriftarket, men kun de grafiske anførselstegn. Og hvis du vil bruge de lige anførselstegn, skal du anvende de i systemet indbyggede.

Hvorfor virker kursiv ikke med (f.eks.) Lucida Grande?

OS X bruger rent faktisk forskellige skrifter til fed, kursiv osv. for at opnå en højere kvalitet i tekst. (Ældre computere 'snød' ved at tilføje skråskrift eller vægtet skrift). Og ikke alle funktioner er repræsenteret i alle skrifter. Nogle gange får du langt flere funktioner. Check f.eks. Helvetica Neue som et eksempel. Bemærk dog, at du let kan ændre skriftsnit på valgt tekst i popupmenuen i Format > Inspektor.

Er der noget, jeg bør vide om arbejde med billeder i et dokument?

Udover du kan bruge Rediger > Indsæt > Billeder til at indsætte et billed, kan du også trække og slippe et billede fra Finder eller kopiere og indsætte et billede fra et billedredigeringsprogram. At tilpasse en billedstørrelse: Dobbeltklik på billedet for at åbne kontroller til tilpasning af billedstørrelse. Alternativt kan du vælge noget tekst, hvori billedet også er. Vælg derefter Rediger > Skift > Billedstørrelse for at vise kontroller til ændring af størrelse.

Hvordan får jeg billedreferencer til at virke i min eksporterede .html kodede fil?

Følg disse trin: 1. Åbn den eksporterede HTML fil i Bean (træk den viste ikon til Beans programikon). 2. Erstat billedreferencer i HTML koden. (De er indlejret som img src=) med navnene på de billedfiler, du vil placere i samme mappe som HTML filen, (f.eks. sådan "graphics/logo.jpg", hvis der er en 'graphics'/'grafik' mappe dér, der indeholder billederne). 3. Arkiver, derefter dobbeltklikker du på HTML filen for at åbne Safari eller anden valgt browser for at checke, hvordan det ser ud.æ

Hvordan laver jeg en kasse omkring en tekst?

Officielt kan du ikke gøre dette. Men det er let at bruge 'tabel' funktionen til at simulere dette, som jeg har gjort i kassen herunder.

Følg disse trin: 1. Vælg den tekst, du vil have 'indrammet' i en kasse 2. Vælg i menuen: Format > Tabel 3. Gør 'tabellen' til 1 række ved at bruge 1 kolonne 4. Juster Celle ramme og Celle baggrundsfarve VIGTIG NOTE: Teksttabel funktionen er ustabil Du kan tvinge en tabel med 'dårlig opførsel' til at gentegnes korrekt ved at vælge en linie ovenover begyndelsen af en tabel, trykke på 'Retur'/'LInieskift' efterfulgt af 'Slet'/'DEL'. Desværre er det den måde Cocoas 'Frameworks text object' arbejder på, så jeg kan ikke rette det.

Hvordan vælger jeg 'linked' tekst? Den bliver ved med at åbne et browservindue!

Placer cursoren lige ved siden af den 'linkede' tekst og brug SHIFT+piletaster til at vælge med.

Hvordan afviger autoarkivering fra backup?

• For at aktivere Autoarkivering på alle dokumenter, skal du åbne Bean indstillinger > Dokumenter > Autoarkiver dokumenter. Dette vil gøre, at dokumenter arkiveres automatisk ved brug af Cocoas indbyggede autoarkiveringssystem på det interval, du vælger. Hvis Bean skulle slutte uventet, vil det åbne den sidst arkiverede version af dokumentet, så du vil ikke miste alle dine ændringer. Autoarkivering virker på alle dokument formater. Har kun effekt på dokumenter, der åbnes efter, at autoarkivering er aktiveret.

• For at aktivere en tidsbestemt backup på et individuelt dokument, vælg da Vis > Vis info... og derefter markeres 'Backup hver...minutter'. Juster det minuttal, du ønsker at bruge. Med tidsbestemt backup aktiv vil en kopi af det aktuelle dokument blive arkiveret på det valgte tidspunkt. Backup opretter en fil i samme mappe some originalen med '(Backup)' tilføjet i dokumenttitel før dokumentendelse. Backup overskriver aldrig originalen og vender aldrig automatisk tilbage til backupversionen efter et nedbrud (modsat hvad autoarkivering gør). En tidsbestemt backup laves kun, hvis der er foretaget ændringer i dokumentet siden forrige backup (uanset om dokumentet er arkiveret eller ikke). Modsat autoarkiverede dokumenter slettes backup kopier ikke ved lukning eller arkivering. Tidsbestemt backup kan kun bruges i rich text formaterne.

• 'Backup ved lukning' laver automatisk en kopi af dit arkiverede dokument når som helst, du lukker dokumentet. For at aktivere 'Backup ved lukning' vælger du Vis > Vis info... og marker 'Backup ved lukning'. 'Backup ved lukning' vil nu lave en kopi af din fil i samme mappe som originalen, men med nuværende dato tilføjet til navnet efterfulgt af et fortløbende nummer, hvis der laves mere en én backup af filen i løbet af dagen. 'Backup ved lukning' er kun tilgængelig ved brug af rich text dokumentformater, og aktiveres kun 'pr. dokument' - altså det dokument, du arbejder på. 'Backup ved lukning' er ment til brug til kontrol af versioner, dokumentation for ændringer og arkivbrug.

En datostemplet backup kan oprettes nårsomhelst ved at vælge menuen Arkiv > Backup.

Hvordan kan jeg øge hastigheden ved tilgang til den store ordbog?

Efter du har valgt Søg > Definer ord, vælger du 'Skjul' (COM-H) for at lade ordbogsprogrammet gå i baggrund istedet for at afslutte det.

Hvordan laver jeg print til PDF?

Vælg Arkiv > Udskriv. Klik på 'PDF' knappen og i popup menuen vælger du 'arkiver som PDF'. Alternativ kan du vælge menuemnet Arkiv > Eksporter > til PDF.

Hvordan afinstallerer jeg Bean?

1. Træk selve Beans program ikon ud af den mappe, det er placeret i og ned i papirkurven i docken. Det kan være nødvendigt, at du indtaster din admin-kode for at kunne gøre dette. (Hvis du ikke kan finde Bean.app, brug Spotlight til at finde det for dig. Hvis du stadig ikke kan finde det, kan deet være placeret i CopyPaste Pro pakken, hvis du bruger CopyPaste Pro).
2. Du kan også slette følgende indstillingsfil (indeholder dine egne indstillinger til Bean) fra
/Brugernavn/[dig]/Library/Preferences/com.SevenYearsDreaming.Bean.plist