Ponuka „Súbor“

Nový: vytvorí nový nepomenovaný formátovaný textový dokument.

Iný nový >

Jednoduchý text: vytvorí nový prázdny neformátovaný dokument.

Formátovaný text zo schránky: vytvorí nový formátovaný textový dokument a vloží doň obsah schránky (predtým skopírovaný text).

Jednoduchý text zo schránky: vytvorí nový neformátovaný textový dokument a vloží doň obsah schránky (predtým skopírovaný text).

S platným výberom: vloží platný vybraný text najvyššie umiestneného dokumentu aplikácie Bean do nového formátovaného textového dokumentu.

Otvoriť…:

Poznámka k priradeniu typu súboru k aplikácii Bean, aby ho bolo možné otvoriť dvojitým kliknutím na jeho ikonu: vyberte vo Finderi súbor požadovaného typu. Ďalej, File > Get Info > Open with: Bean. Potom kliknite na tlačidlo „Change All…“ a zmenu potvrďte stlačením „OK“.

Otvoriť nedávny: poznámka: funkcia nefunguje pri celoobrazovkovom režime (chyba, rdar://5748616), preto sú jej položky pri zobrazení na celú obrazovku neaktívne.

Uložiť ako…: Bean pri ukladaní formátovaného dokumentu obsahujúceho prílohy (napríklad obrázky) do formátu nepodporujúceho prílohy upozorní na ich možnú stratu (vypustením) a ponúkne zmenu formátu pre uloženie.

Obnoviť na uložený: obnoví uloženú verziu dokumentu a odstráni platnú verziu. Používateľ bude upozornený na vypustenie neuložených zmien.

Exportovať >

do HTML: platný dokument bude exportovaný do súboru obsahujúceho kód HTML, ktorý bude uložený do priečinka s rovnakým názvom ako originálny dokument. Nemožno exportovať neuložený dokument.

Postup na sfunkčnenie odkazov na obrázky v kóde HTML:

1. Otvrote exportovaný súbor HTML v aplikácii Bean (vhoďte jeho ikonu na ikonu aplikácie Bean).

2. Nahraďte odkazy na obrázky v kóde HTML (predchádza im reťazec img src=) názvami obrázkových súborov, ktoré umiestnite do rovnakého priečinka ako súbor HTML (resp. podobne: obrazky/logo.jpg ak obrázky držíte v priečinku „obrazky“).

3. Uložte ho, následne dvojitým kliknutím otvorte súbor HTML v prehliadači Safari a skontrolujte výsledok.

do PDF: uloží dokument ako súbor „.pdf“ do rovnakého priečinka ako originál. PDF zabezpečí pri jeho odoslaní iným najlepšiu vernosť s originálnym dokumentom, avšak vo všeobecnosti už nie je ďalej upraviteľný.

do RTF s obrázkami: obrázky obsiahnuté v dokumente budú vložené do exportovaného súboru RTF. Hoci používatelia platforiem Windows a Linux nedokážu otvoriť súbory „.rtfd“ a „.bean“, zvyčajne zvládnu načítať súbory vo formáte RTF.

do DOC s obrázkami: rovnaké ako Exportovať > do RTF s obrázkami, ale s príponou názvu súboru zmenenou na „.doc“, ktorá zabezpečí väčší komfort používateľom platformy Windows. MS Word bez problémov otvorí súbory RTF s premenovanou príponou na „.doc“.

Odoslať do aplikácie Mail: vytvorí novú správu v aplikácii Mail.app s platným aktívnym dokumentom vloženým ako príloha (súbory „.rtfd“ budú automaticky zazipované – pretože v skutočnosti to nie sú samostatné súbory ale priečinky). Názov dokumentu bude pre kontrolu pripojenia správneho súboru zobrazený vedľa prílohy. Poznámka: mailom nemožno odoslať súbory, ktoré ešte neboli uložené.

Zálohovať: vytvorí dátumom označenú a postupne číslovanú záložnú kópiu uloženého platného dokumentu, do rovnakého priečinka kde je uložený originálny súbor. Užitočné pre prehľad nad verziami súboru, dokumentáciu a archiváciu.

Vyrobiť predlohu: vyrobí z otvoreného dokumentu predlohu zamknutím jeho súboru. Bean následne ponúkne načítanie predlohy vo forme nepomenovaného nového dokumentu. Zamknutý súbor možno odomknúť jeho výberom vo Finderi a zrušením položky Finder > Get Info > Locked.

Zobraziť vo Finderi: otvorí okno aplikácie Finder s priečinkom obsahujúcim platný (uložený) dokument. Ak je Finder v stĺpcovom režime zobrazenia, v náhľadovom stĺpci zobrazí aj údaje o dátumoch/časoch vytvorenia a modifikácie dokumentu. Pozor: pred presúvaním dokumentu vo Finderi je odporúčané zavrieť ho v aplikácii Bean.

Vzhľad stránky…: umožní nastavenie veľkosti a orientácie strán dokumentu.

Tlačiť…: zobrazí štandardné OS X tlačové dialógové okno. V ňom možno vybrať tlačiareň, nastaviť parametre tlače, tlač do PDF, otvorenie v aplikácii Preview atď.

Tlačiť výber…: vytlačí len vybraný text. Pracuje aj s viacerými výbermi a v prípade aktívnej funkcie Bean > Predvoľby… > Pokročilé > Dokument > „Tlačiť výber…“ oddelí viac výberov pridá medzi ne oddeľovač.